title: 2017 m. rugpjūčio 25 d. Komisijos įgyvendinimo reglamentas (ES) 2017/1503, kuriuo iš dalies keičiamas Įgyvendinimo reglamentas (ES) 2016/68 dėl elektroniniams vairuotojų kortelių registrams sujungti reikalingų bendrų procedūrų ir specifikacijų (Tekstas svarbus EEE. )

text:
26.8.2017

               LT

               Europos Sąjungos oficialusis leidinys

               L 221/10

         KOMISIJOS ĮGYVENDINIMO REGLAMENTAS (ES) 2017/1503
   2017 m. rugpjūčio 25 d.
   kuriuo iš dalies keičiamas Įgyvendinimo reglamentas (ES) 2016/68 dėl elektroniniams vairuotojų kortelių registrams sujungti reikalingų bendrų procedūrų ir specifikacijų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. vasario 4 d. Europos Parlamento ir Tarybos reglamentą (ES) Nr. 165/2014 dėl kelių transporto priemonėse naudojamų tachografų (1), ypač į jo 31 straipsnio 5 dalį,
   kadangi:

               (1)

               Reglamentu (ES) Nr. 165/2014 valstybės narės įpareigojamos savo nacionalinius elektroninius vairuotojo kortelių registrus sujungti per pranešimų mainų sistemą „TACHOnet“;

               (2)

               elektroninių vairuotojo kortelių registrams sujungti per pranešimų mainų sistemą „TACHOnet“ būtinos bendros procedūros ir specifikacijos nustatytos Komisijos įgyvendinimo reglamentu (ES) 2016/68 (2);

               (3)

               prie pranešimų mainų sistemos „TACHOnet“ galima prisijungti arba tiesiogiai Telematikos paslaugų tarp Europos administracijų ryšių tinklo („Testa“) jungtimi, arba netiesiogiai, per valstybę narę, prisijungusią prie tinklo „Testa“. Netiesioginės jungtys paprastai suderinamos nacionalinio lygmens įstaigų atstovų pasirašytais dvišaliais susitarimais, Komisijai nedalyvaujant. Tačiau, kad būtų užkirstas kelias netinkamam jungties naudojimui ir siekiant užtikrinti teisingą sistemos veikimą, Komisija, pagrindinė pranešimų mainų sistemos „TACHOnet“ tvarkytoja, turėtų būti tinkamai ir laiku informuojama apie nacionalinė institucija norą jungtis prie pranešimų mainų sistemos „TACHOnet“;

               (4)

               pranešimų mainų sistema „TACHOnet“ iš tiesų yra atvira ne tik valstybėms narėms, bet ir trečiosioms šalims. Todėl Komisija turėtų užtikrinti, kad trečiosios šalys laikytųsi tokių pačių su pranešimų mainų sistema „TACHOnet“ susijusių įpareigojimų, kokių laikosi valstybės narės;

               (5)

               Įgyvendinimo reglamentas (ES) 2016/68 turėtų būti šiek tiek pakeistas, siekiant tikslumo ir aiškumo šiais klausimais: prisijungimo prie pranešimų mainų sistemos „TACHOnet“ procedūra, atliktini parengiamieji bandymai ir neigiamų bandymų rezultatų pasekmės, kai kurių XML pranešimų turinys, problemų sprendimo procedūra, kurios turi laikytis valstybės narės sisteminių klaidų atveju, ir laikotarpis, kurį duomenų centro žurnaluose galima laikyti asmens duomenis;

               (6)

               nauja pranešimų mainų sistemos „TACHOnet“ versija bus pradėta taikyti nuo 2018 m. kovo 2 d. Tačiau tam, kad būtų galima imtis tam tikrų parengiamųjų veiksmų, nuostatos, susijusios su jungtimi trečiosioms šalims, parengiamaisiais bandymais ir netiesiogine prieiga prie sistemos „TACHOnet“, turėtų būti pradėtos taikyti nuo šio reglamento įsigaliojimo dienos;

               (7)

               todėl Įgyvendinimo reglamentas (ES) 2016/68 turėtų būti atitinkamai iš dalies pakeistas;

               (8)

               šiame reglamente numatytos priemonės atitinka Kelių transporto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) 2016/68 iš dalies keičiamas taip:

               1)

               2 straipsnis papildomas k, l ir m punktais:
               „k)   telematikos paslaugų tarp Europos administracijų ryšių tinklas „Testa“– telekomunikacijos priemonių sujungimo platforma, kuria naudodamosi Sąjungos viešojo administravimo įstaigos saugiai keičiasi informacija;
               l)   tiesioginė prieiga prie sistemos „TACHOnet“– nacionalinio elektroninio registro prijungimas prie pranešimų mainų sistemos „TACHOnet“ naudojantis tinklo „Testa“ jungtimi, kurią tvarko registrą priglobusi valstybė narė;
               m)   netiesioginė prieiga prie sistemos „TACHOnet“– nacionalinio elektroninio registro prijungimas prie pranešimų mainų sistemos „TACHOnet“ naudojantis tinklo „Testa“ jungtimi, kurią tvarko registro nepriglobusi valstybė narė.“;

               2)

               įterpiami šie 3a ir 3b straipsniai:
               „3a straipsnis
               Jungtis trečiosioms šalims
               Pritarus Komisijai, trečiosios šalys savo elektroninius registrus gali prijungti prie pranešimų mainų sistemos „TACHOnet“, jei jos laikosi šio reglamento.
               3b straipsnis
               Parengiamieji bandymai
               Nacionalinis elektroninis registras prie pranešimų mainų sistemos „TACHOnet“ tiesiogiai arba netiesiogiai prijungiamas atlikus jungties, integravimo ir veikimo bandymus, kurių nurodymus duoda ir kuriuos prižiūri Komisija.
               Jei parengiamųjų bandymų rezultatas neigiamas, Komisija gali laikinai sustabdyti bandymų etapą. Bandymai toliau tęsiami, kai atsakinga nacionalinė institucija Komisijai praneša padariusi būtinus nacionalinio lygmens techninius patobulinimus, kad parengiamuosius bandymus būtų galima atlikti sėkmingai.
               Ilgiausia parengiamųjų bandymų trukmė – šeši mėnesiai.“;

               3)

               įterpiamas šis 5a straipsnis:
               „5a straipsnis
               Netiesioginė prieiga prie sistemos „TACHOnet“
               1.   Jei nacionalinė institucija prašo netiesioginės prieigos prie sistemos „TACHOnet“, Komisijai ji pateikia šiuos dokumentus:

                           a)

                           kompetentingos nacionalinės institucijos atstovo pasirašytą raštą Komisijai pradėti netiesioginei prieigai prie sistemos „TACHOnet“ gauti būtinų bandymų etapą;

                           b)

                           prašymą suteikti IX priede nustatytos formos netiesioginę prieigą prie sistemos „TACHOnet“;

                           c)

                           netiesioginės prieigos prašančios nacionalinės institucijos ir tokią prieigą per tinklo „Testa“ jungtį teikiančios nacionalinės institucijos dvišalį susitarimą, kurį pasirašė abiejų nacionalinių institucijų atstovai.

                     2.   Per du mėnesius nuo 1 dalyje nurodytų dokumentų pateikimo dienos Komisija atitinkamos nacionalinės institucijos paprašo pateikti techninę informaciją, kurios reikia, kad būtų galima pradėti 3b straipsnyje nurodytus parengiamuosius bandymus.
               3.   Netiesioginė prieiga prie sistemos „TACHOnet“ nesuteikiama, kol neįvykdyti 1 ir 2 dalyse nustatyti reikalavimai.“;

               4)

               I, II, III, VI, VII ir VIII priedai iš dalies keičiami pagal šio reglamento I priedą;

               5)

               pridedamas IX priedas, pateiktas šio reglamento II priede.

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   1 straipsnio 4 dalis taikoma nuo 2018 m. kovo 2 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 25 d.

            Komisijos vardu

            Pirmininkas

         Jean-Claude JUNCKER

      (1)  OL L 60, 2014 2 28, p. 1.

      (2)  2016 m. sausio 21 d. Komisijos įgyvendinimo reglamentas (ES) 2016/68 dėl elektroniniams vairuotojų kortelių registrams sujungti reikalingų bendrų procedūrų ir specifikacijų (OL L 15, 2016 1 22, p. 51).

      I PRIEDAS
      Įgyvendinimo reglamento (ES) 2016/68 I, II, III, VI, VII ir VIII priedai iš dalies keičiami taip:

                  1)

                  I priedas iš dalies keičiamas taip:

                              a)

                              1.1 punkto antra pastraipa pakeičiama taip:
                              „Visi „TACHOnet“ pranešimai siunčiami per duomenų centrą.“;

                              b)

                              2.2 punktas pakeičiamas taip:

                                          „2.2.

                                          Duomenų centre duomenys, išskyrus VII priede nustatytus registravimo, statistinius ir maršrutų duomenis, saugomi ne ilgiau kaip šešis mėnesius.“;

                              c)

                              2.6.1 punktas pakeičiamas taip:

                                          „2.6.1.

                                          Kontaktinės informacijos tvarkymo funkcija kiekvienai valstybei narei suteikia galimybę tvarkyti kontaktinę informaciją, susijusią su jos politikos, verslo, veiklos ir technine kategorijomis; už savo kontaktinės informacijos tvarkymą atsako kiekvienos valstybės narės kompetentinga institucija. Turi būti įmanoma peržiūrėti, bet ne keisti, kitų valstybių narių kontaktinius duomenis.“;

                              d)

                              2.6.2 punktas išbraukiamas;

                  2)

                  II priedas iš dalies keičiamas taip:

                              a)

                              1.3 punktas pakeičiamas taip:

                                          „1.3.

                                             Modify Card Status (MCS) (pakeisti kortelės statusą) – užklausą teikiančiajai valstybei narei suteikia galimybę išsiųsti MCS užklausą ir taip pranešti atsakančiajai valstybei narei, kad pastarosios išduotos kortelės statusas pasikeitė. Atsakančioji valstybė narė atsiliepdama į MCS užklausą išsiunčia MCS atsakymą iš karto, kai tik atnaujina registro duomenis arba atmeta pranešimą, ir pateikia atnaujinimo rezultatą bei nurodo, koks kortelės statusas nuo šiol įrašytas tachografo kortelių registre. Šis atsakymas turi būti išsiųstas per 10 kalendorinių dienų nuo pranešimo užklausos išsiuntimo. MCS užklausos arba atsakymo gavimas visada patvirtinimas išsiunčiant MCS patvirtinimą.“;

                              b)

                              5 punktas pakeičiamas taip:

                                          „5.

                                          Šio priedo priedėlyje išvardytos kortelės statuso reikšmės nenaudojamos siekiant nustatyti, ar vairuotojo kortelė yra galiojanti. Kai valstybė narė pateikia kortelę išdavusios valstybės narės registro užklausą naudodama CCS arba CIC funkciją, atsakyme turi būti specialus laukas valid for driving (galiojanti). Nacionalinės administracinės procedūros turi būti tokios, kad CCS arba CIC atsakymuose visada būtų pateikiama atitinkama valid for driving reikšmė.“;

                  3)

                  III priedas iš dalies keičiamas taip:

                              a)

                              2.3 punktas pakeičiamas taip:

                                          „2.3.

                                          Nacionalinės sistemos turi gebėti siųsti, priimti ir apdoroti visus pranešimus, atitinkančius bet kurią iš II priede nustatytų funkcijų.“;

                              b)

                              priedėlis pakeičiamas taip:„
                                 Priedėlis

                                    Būtinieji XML pranešimų turinio reikalavimai

                                             Bendra antraštė

                                             Privaloma

                                                Version (versija)

                                             Oficialioji XML specifikacijos versija nurodoma pranešimų XSD nustatytoje vardų erdvėje ir kiekvieno XML pranešimo antraštės elemento atributu version. Versijos numeris („n.m“) kiekvienos laidos XML schemos apibrėžties faile (xsd) nustatomas fiksuota verte.

                                             Taip

                                                Test Identifier (testo identifikatorius)

                                             Pasirenkamasis testavimo identifikatorius. Tikrinimo iniciatorius užpildo identifikatoriaus laukelį, o visi proceso dalyviai perduoda arba nurodo tą patį identifikatorių. Veiklos etape į jį nekreipiama dėmesio ir jis nenaudojamas.

                                             Ne

                                                Technical Identifier (techninis identifikatorius)

                                             UUID, kuriuo vienareikšmiškai identifikuojamas kiekvienas atskiras pranešimas. Siuntėjas generuoja UUID ir užpildo šį atributą. Veiklos tikslais šie duomenys nenaudojami.

                                             Taip

                                                Workflow Identifier (proceso identifikatorius)

                                             Proceso indikatorius workflowId – tai UUID, kurį turi sugeneruoja užklausą teikiančioji valstybė narė. Šis identifikatorius toliau naudojamas visuose pranešimuose procesui koordinuoti.

                                             Taip

                                                Sent At (išsiuntimo laikas)

                                             Pranešimo išsiuntimo data ir laikas (UTC formatu).

                                             Taip

                                                Timeout (skirtasis laikas)

                                             Tai neprivalomas datos ir laiko (UTC formatu) atributas. Persiunčiamoms užklausoms šią reikšmę nustato tik duomenų centras, o ji apskaičiuojama pagal datą/laiką, kada pradinė užklausa gauta duomenų centre. Atsakančioji valstybė narė iš jos sužino, kada baigiasi užklausai skirtas laikas. Ši reikšmė nebūtina į duomenų centrą siunčiamose pradinėse užklausose ir visuose atsakomuosiuose pranešimuose.

                                             Ne

                                                From (siuntėjas)

                                             Pranešimą siunčiančios valstybės narės ISO 3166–1 dviraidis kodas arba „ES“.

                                             Taip

                                                To (adresatas)

                                             Valstybės narės, kuriai skirtas pranešimas, ISO 3166–1 dviraidis kodas arba „ES“.

                                             Taip

                                                Check Issued Cards Request (išduotų kortelių patikrinimo užklausa)

                                             Privaloma

                                                Family Name (pavardė)

                                             Vairuotojo pavardė.

                                             Taip

                                                First Name (vardas)

                                             Vairuotojo vardas.

                                             Ne

                                                Date of Birth (gimimo data)

                                             Vairuotojo gimimo data.

                                             Taip

                                                Place of Birth (gimimo vieta)

                                             Vairuotojo gimimo vieta.

                                             Ne

                                                Driving Licence Number (vairuotojo pažymėjimo numeris)

                                             Vairuotojui išduoto vairuotojo pažymėjimo numeris.

                                             Ne

                                                Driving Licence Issuing Country (vairuotojo pažymėjimą išdavusioji šalis)

                                             Šalis, kurioje vairuotojui buvo išduotas vairuotojo pažymėjimas.

                                             Ne

                                                Check Issued Cards Response (išduotų kortelių patikrinimo atsakymas)

                                             Privaloma

                                                Status Code (statuso kodas)

                                             Atsakymo statuso kodas.

                                             Taip

                                                Status Message (statuso pranešimas)

                                             Aiškinamasis statuso apibūdinimas.

                                             Ne

                                                Search Mechanism (paieškos mechanizmas)

                                             Ar informacija apie kortelę rasta atlikus NYSIIS paiešką, ar individualizuotą paiešką.

                                             Taip

                                                Found Driver Details (rasta informacija apie vairuotoją)

                                             Taip, jei rasta informacijos apie vairuotoją

                                                Family Name (pavardė)

                                             Vairuotojo, apie kurį rasta informacijos, pavardė.

                                             Taip

                                                First Name (vardas)

                                             Vairuotojo, apie kurį rasta informacijos, vardas.

                                             Ne

                                                Date of Birth (gimimo data)

                                             Vairuotojo, apie kurį rasta informacijos, gimimo data.

                                             Taip

                                                Place of Birth (gimimo vieta)

                                             Vairuotojo, apie kurį rasta informacijos, gimimo vieta.

                                             Ne

                                                Card Holder Details (informacija apie kortelės turėtoją)

                                             Taip, jei rasta informacijos apie vairuotoją

                                                Card Number (kortelės numeris)

                                             Rastas kortelės numeris.

                                             Taip

                                                Card Status (kortelės statusas)

                                             Rastas kortelės statusas.

                                             Taip

                                                Valid for Driving (galiojanti)

                                             Kortelė, apie kurią rasta informacijos, yra galiojanti/negaliojanti.

                                             Taip

                                                Card Issuing Authority (kortelę išdavusioji institucija)

                                             Institucijos, išdavusios kortelę, apie kurią rasta informacijos, pavadinimas.

                                             Taip

                                                Card Start of Validity Date (kortelės galiojimo pradžios data)

                                             Kortelės, apie kurią rasta informacijos, galiojimo pradžios data.

                                             Taip

                                                Card Expiry Date (kortelės galiojimo pabaigos data)

                                             Kortelės, apie kurią rasta informacijos, galiojimo pabaigos data.

                                             Taip

                                                Card Status Modified Date (kortelės statuso pakeitimo data)

                                             Kortelės, apie kurią rasta informacijos, paskutinio pakeitimo data.

                                             Taip

                                                Temporary Card (laikinoji kortelė)

                                             Kortelė, apie kurią rasta informacijos, yra laikinoji kortelė.

                                             Ne

                                                Driving Licence Details (vairuotojo pažymėjimo duomenys)

                                             Taip, jei rasta vairuotojo kortelė

                                                Driving Licence Number (vairuotojo pažymėjimo numeris)

                                             Vairuotojui, apie kurį rasta informacijos, išduoto vairuotojo pažymėjimo numeris.

                                             Taip

                                                Driving Licence Issuing Country (vairuotojo pažymėjimą išdavusioji šalis)

                                             Šalis, kurioje vairuotojui, apie kurį rasta informacijos, buvo išduotas vairuotojo pažymėjimas.

                                             Taip

                                                Driving Licence Status (vairuotojo pažymėjimo statusas)

                                             Vairuotojui, apie kurį rasta informacijos, išduoto vairuotojo pažymėjimo statusas.

                                             Ne

                                                Driving Licence Issuing Date (vairuotojo pažymėjimo išdavimo data)

                                             Vairuotojui, apie kurį rasta informacijos, išduoto vairuotojo pažymėjimo išdavimo data.

                                             Ne

                                                Driving Licence Expiry Date (vairuotojo pažymėjimo galiojimo pabaigos data)

                                             Vairuotojui, apie kurį rasta informacijos, išduoto vairuotojo pažymėjimo galiojimo pabaigos data.

                                             Ne

                                                Workshop Card Details (informacija apie dirbtuvių kortelę)

                                             Taip, jei rasta dirbtuvių kortelė

                                                Workshop Name (dirbtuvių pavadinimas)

                                             Dirbtuvių, kurioms išduota rasta dirbtuvių kortelė, pavadinimas.

                                             Taip

                                                Workshop Address (dirbtuvių adresas)

                                             Dirbtuvių, kurioms išduota rasta dirbtuvių kortelė, adresas.

                                             Taip

                                                Check Card Status Request (kortelės statuso patikrinimo užklausa)

                                             Privaloma

                                                Card Number (kortelės numeris)

                                             Kortelės, apie kurią prašoma išsamios informacijos, numeris.

                                             Taip

                                                Check Card Status Response (kortelės statuso patikrinimo atsakymas)

                                             Privaloma

                                                Status Code (statuso kodas)

                                             Atsakymo statuso kodas.

                                             Taip

                                                Status Message (statuso pranešimas)

                                             Aiškinamasis statuso apibūdinimas.

                                             Ne

                                                Requested Card Details (kortelės, apie kurią prašoma informacijos, duomenys)

                                             Taip, jei rasta kortelė, kurios duomenų prašoma

                                                Card number (kortelės numeris)

                                             Kortelės, apie kurią prašoma informacijos, numeris.

                                             Taip

                                                Card Status (kortelės statusas)

                                             Kortelės, apie kurią prašoma informacijos, statusas.

                                             Taip

                                                Valid for Driving (galiojanti)

                                             Kortelė, apie kurią prašoma informacijos, yra galiojanti/negaliojanti.

                                             Taip

                                                Card Issuing Authority (kortelę išdavusioji institucija)

                                             Institucijos, išdavusios kortelę, apie kurią prašoma informacijos, pavadinimas.

                                             Taip

                                                Card Start of Validity Date (kortelės galiojimo pradžios data)

                                             Kortelės, apie kurią prašoma informacijos, galiojimo pradžios data.

                                             Taip

                                                Card Expiry Date (kortelės galiojimo pabaigos data)

                                             Kortelės, apie kurią prašoma informacijos, galiojimo pabaigos data.

                                             Taip

                                                Card Status Modified Date (kortelės statuso pakeitimo data)

                                             Kortelės, apie kurią prašoma informacijos, paskutinio pakeitimo data.

                                             Taip

                                                Temporary Card (laikinoji kortelė)

                                             Kortelė, apie kurią prašoma informacijos, yra laikinoji kortelė.

                                             Ne

                                                Workshop Card Details (informacija apie dirbtuvių kortelę)

                                             Taip, jei rasta dirbtuvių kortelė

                                                Workshop Name (dirbtuvių pavadinimas)

                                             Dirbtuvių, kurioms išduota kortelė, pavadinimas.

                                             Taip

                                                Workshop Address (dirbtuvių adresas)

                                             Dirbtuvių, kurioms išduota kortelė, adresas.

                                             Taip

                                                Card Holder Details (informacija apie kortelės turėtoją)

                                                Family Name (pavardė)

                                             Vairuotojo, kuriam išduota kortelė, pavardė.

                                             Taip

                                                First Name (vardas)

                                             Vairuotojo, kuriam išduota kortelė, vardas.

                                             Ne

                                                Date of Birth (gimimo data)

                                             Vairuotojo, kuriam išduota kortelė, gimimo data.

                                             Taip

                                                Place of Birth (gimimo vieta)

                                             Vairuotojo, kuriam išduota kortelė, gimimo vieta.

                                             Ne

                                                Driving Licence Details (vairuotojo pažymėjimo duomenys)

                                             Taip, jei rasta vairuotojo kortelė

                                                Driving Licence Number (vairuotojo pažymėjimo numeris)

                                             Vairuotojui, kuriam išduota kortelė, išduoto vairuotojo pažymėjimo numeris.

                                             Taip

                                                Driving Licence Issuing Country (vairuotojo pažymėjimą išdavusioji šalis)

                                             Šalis, kurioje vairuotojui, kuriam išduota kortelė, buvo išduotas vairuotojo pažymėjimas.

                                             Taip

                                                Driving Licence Status (vairuotojo pažymėjimo statusas)

                                             Vairuotojui, kuriam išduota kortelė, išduoto vairuotojo pažymėjimo statusas.

                                             Ne

                                                Driving Licence Issuing Date (vairuotojo pažymėjimo išdavimo data)

                                             Vairuotojui, kuriam išduota kortelė, išduoto vairuotojo pažymėjimo išdavimo data.

                                             Ne

                                                Driving Licence Expiry Date (vairuotojo pažymėjimo galiojimo pabaigos data)

                                             Vairuotojui, kuriam išduota kortelė, išduoto vairuotojo pažymėjimo galiojimo pabaigos data.

                                             Ne

                                                Modify Card Status Request (kortelės statuso pakeitimo užklausa)

                                             Privaloma

                                                Card Number (kortelės numeris)

                                             Kortelės, kurios statusas pasikeitė, numeris.

                                             Taip

                                                New Card Status (naujasis kortelės statusas)

                                             Naujasis kortelės statusas.

                                             Taip

                                                Card Status Modified Date (kortelės statuso pakeitimo data)

                                             Kortelės statuso pakeitimo data ir laikas.

                                             Taip

                                                Declared by (pranešėjas)

                                                Authority (institucija)

                                             Kortelės statusą pakeitusios institucijos pavadinimas.

                                             Taip

                                                Authority address (institucijos adresas)

                                             Kortelės statusą pakeitusios institucijos adresas.

                                             Taip

                                                Family Name (pavardė)

                                             Asmens, kuris pakeitė kortelės statusą, pavardė.

                                             Ne

                                                First Name (vardas)

                                             Asmens, kuris pakeitė kortelės statusą, vardas.

                                             Ne

                                                Phone (telefonas)

                                             Asmens, kuris pakeitė kortelės statusą, telefono numeris.

                                             Ne

                                                El. p. (e. paštas)

                                             Asmens, kuris pakeitė kortelės statusą, e. pašto adresas.

                                             Ne

                                                Modify Card Status Acknowledgement (kortelės statuso pakeitimo patvirtinimas)

                                             Privaloma

                                                Status Code (statuso kodas)

                                             Patvirtinimo statuso kodas.

                                             Taip

                                                Status Message (statuso pranešimas)

                                             Aiškinamasis statuso apibūdinimas.

                                             Ne

                                                Acknowledgement type (patvirtinimo tipas)

                                             Patvirtinimo tipas: užklausos ar atsakymo.

                                             Taip

                                                Modify Card Status Response (kortelės statuso pakeitimo atsakymas)

                                             Privaloma

                                                Status Code (statuso kodas)

                                             Atsakymo statuso kodas.

                                             Taip

                                                Status Message (statuso pranešimas)

                                             Aiškinamasis statuso apibūdinimas.

                                             Ne

                                                Card Number (kortelės numeris)

                                             Vairuotojo kortelės, apie kurią prašoma informacijos, numeris.

                                             Taip

                                                Card Status (kortelės statusas)

                                             Tachografo kortelių registre įrašytas kortelės, apie kurią prašoma informacijos, statusas.

                                             Taip

                                                Issued Card Driving Licence Request (kortelės išdavimo remiantis vairuotojo pažymėjimu užklausa)

                                             Privaloma

                                                Card Number (kortelės numeris)

                                             Išduotos kortelės numeris.

                                             Taip

                                                Driving Licence Number (vairuotojo pažymėjimo numeris)

                                             Užsienyje išduoto vairuotojo pažymėjimo, kuriuo remiantis prašoma išduoti vairuotojo kortelę, numeris.

                                             Taip

                                                Family Name (pavardė)

                                             Vairuotojo, kuriam išduota kortelė, pavardė.

                                             Taip

                                                First Name (vardas)

                                             Vairuotojo, kuriam išduota kortelė, vardas.

                                             Ne

                                                Date of Birth (gimimo data)

                                             Vairuotojo, kuriam išduota kortelė, gimimo data.

                                             Taip

                                                Place of Birth (gimimo vieta)

                                             Vairuotojo, kuriam išduota kortelė, gimimo vieta.

                                             Ne

                                                Issued Card Driving Licence Response (kortelės išdavimo remiantis vairuotojo pažymėjimu atsakymas)

                                             Privaloma

                                                Status Code (statuso kodas)

                                             Atsakymo statuso kodas.

                                             Taip

                                                Status Message (statuso pranešimas)

                                             Aiškinamasis statuso apibūdinimas.

                                             Ne

                                       “

                  4)

                  VI priedas iš dalies keičiamas taip:

                              a)

                              1.4–1.8 punktai pakeičiami taip:

                                          „1.4.

                                          Jos turi atsakyti ne mažiau kaip į 98 % per kalendorinį mėnesį joms persiųstų užklausų ir turi užtikrinti šešių pranešimų per sekundę apdorojimo spartą.

                                          1.5.

                                          Kai pagal VIII priedą siunčiami CIC, CCS, ICDL atsakymai ir MCS patvirtinimai, į užklausas jos turi atsakyti per 10 sekundžių.
                                          Bendrasis užklausai skirtasis laikas (laikas, kurį užklausos teikėjas gali laukti atsakymo) turi neviršyti 20 sekundžių.

                                          1.6.

                                          MCS atsakymai išsiunčiami per 10 kalendorinių dienų nuo MCS užklausos išsiuntimo.

                                          1.7.

                                          Nacionalinės sistemos į „TACHOnet“ duomenų centrą siunčia ne daugiau kaip 2 užklausas per sekundę.

                                          1.8.

                                          Kiekviena nacionalinė sistema turi būti atspari galimoms duomenų centro ar kitų valstybių narių nacionalinių sistemų techninėms problemoms. Be kitų, tokios problemos gali būti:

                                                      a)

                                                      ryšio su duomenų centru praradimas;

                                                      b)

                                                      neatsakymas į užklausą;

                                                      c)

                                                      atsakymų gavimas pasibaigus pranešimo skirtajam laikui;

                                                      d)

                                                      neužsakytų pranešimų gavimas;

                                                      e)

                                                      negaliojančių pranešimų gavimas.“;

                              b)

                              1.9 punktas išbraukiamas;

                              c)

                              2.2 punktas papildomas šiuo sakiniu:
                              „Problemų sprendimo procedūra išsamiai paaiškinama Komisijai, jeigu ji to paprašo.“;

                  5)

                  VII priedas iš dalies keičiamas taip:

                              a)

                              po priedo antraštės įterpiama ši pastraipa:
                              „Šiame priede pateikiama išsami informacija apie registravimo, statistinius ir maršrutų duomenis, renkamus duomenų centre, o ne valstybėse narėse.“;

                              b)

                              3 punktas pakeičiamas taip:

                                          „3.

                                          Asmens duomenys registravimo žurnale nesaugomi ilgiau kaip 6 mėnesius po operacijos pabaigos. Statistiniai ir anoniminiai maršrutų duomenys saugomi neribotą laiką.“;

                              c)

                              4 punkto įžanginė frazė pakeičiama taip:
                              „Ataskaitoms teikti naudojami šie ir kiti statistiniai duomenys:“

                  6)

                  VIII priedas iš dalies keičiamas taip:

                              a)

                              1.3 punktas pakeičiamas taip:

                                          „1.3.

                                          Jei prašymo išduoti vairuotojo kortelę teikėjas turi vairuotojo pažymėjimą, išduotą valstybėje narėje, kurioje teikiamas prašymas, ta valstybė narė patikrina, ar jos nacionaliniame registre yra ankstesnio ICDL pranešimo įrašas. Tikrinant ieškoma pranešimo pirmiausia pagal vairuotojo pažymėjimo numerį, paskui – pagal NYSIIS raktus ir gimimo datą. Neradusi tokio pranešimo valstybė narė atlieka vienetinę CIC arba CCS paiešką, adresuojamą tai valstybei narei, kuri atsiuntė ICDL pranešimą.“;

                              b)

                              1.6 punktas pakeičiamas taip:

                                          „1.6.

                                          Valstybė narė gali nuspręsti savo nacionaliniame registre neregistruoti ICDL pranešimų, gautų pagal 1.3, 1.4 ir 1.5 punktus. Šiuo atveju ji privalo atlikti visuotinę CIC paiešką pagal kiekvieną gautą paraišką.“;

                              c)

                              2.1 punkto a papunktis pakeičiamas taip:

                                          „a)

                                          patikrina faktinį kortelės statusą, išsiųsdama CCS užklausą kortelę išdavusiai valstybei narei. Jei kortelės numeris nežinomas, vietoj minėtos užklausos išsiunčiama vienetinė CIC užklausa;“;

                              d)

                              3.2 punktas pakeičiamas taip:

                                          „3.2.

                                          Jei patikrinus vairuotojo kortelės statusą paaiškėja, kad kortelė galioja ir ją galima pakeisti kita kortele, valstybės narės, kurioje buvo pateikta paraiška, kompetentinga institucija per pranešimų mainų sistemą „TACHOnet“ kortelę išdavusiai valstybei narei išsiunčia MCS pranešimą.“

      II PRIEDAS
      Papildoma šiuo IX priedu:
      „
            IX PRIEDAS

               Prašymas suteikti netiesioginę prieigą prie sistemos „TACHOnet“

            [Netiesioginės prieigos prie sistemos „TACHOnet“ prašančios šalies pavadinimas] [netiesioginės prieigos prie sistemos „TACHOnet“ prašančios nacionalinės institucijos trumpasis pavadinimas] pasirašė sutartį su [netiesioginę prieigą prie sistemos „TACHOnet“ teiksiančios nacionalinės institucijos pavadinimas], kad per [netiesioginę prieigą prie sistemos „TACHOnet“ teiksiančios šalies pavadinimas] gautų netiesioginę prieigą prie sistemos „TACHOnet“.
            Sutartis, pagal kurią [netiesioginę prieigą prie sistemos „TACHOnet“ teiksiančios šalies pavadinimas] [netiesioginės prieigos prie sistemos „TACHOnet“ prašančios šalies pavadinimas] teikia netiesioginę prieigą prie sistemos „TACHOnet“, pridedama prie šio prašymo.
            Teikiama ši informacija:

                        a)

                        už prieigą prie sistemos „TACHOnet“ [netiesioginės prieigos prie sistemos „TACHOnet“ prašančios šalies pavadinimas] atsakinga nacionalinė institucija;

                        b)

                        asmuo ryšiams sistemos „TACHOnet“ klausimais [a punkte nurodyta nacionalinė institucija] (vardas ir pavardė, pareigos, e. pašto adresas, telefono numeris ir pašto adresas);

                        c)

                        kitų atsakingų subjektų pavadinimai ir su sistema „TACHOnet“ susijusios funkcijos;

                        d)

                        c punkte nurodytų atsakingų subjektų asmenys ryšiams (vardai ir pavardės, pareigos, e. pašto adresai, telefono numeriai).

                  Parašas
            [Netiesioginės prieigos prie sistemos „TACHOnet“ prašančios nacionalinės institucijos atstovas]
         “.


title: 2014 m. rugpjūčio 5 d. Komisijos įgyvendinimo reglamentas (ES) Nr. 861/2014, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
8.8.2014

               LT

               Europos Sąjungos oficialusis leidinys

               L 235/10

         KOMISIJOS ĮGYVENDINIMO REGLAMENTAS (ES) Nr. 861/2014
   2014 m. rugpjūčio 5 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               Tarybos reglamentu (ES) Nr. 1326/2013 (2) buvo iš dalies pakeistas Reglamento (EEB) Nr. 2658/87 I priedas, o KN kodai 9619 00–9619 00 90 pakeisti KN kodais 9619 00–9619 00 89;

               (2)

               KN kodai 9619 00 71–9619 00 89 priskiriami higieniniams paketams (įklotams) ir tamponams, kūdikių vystyklams ir vystymo įklotams bei panašiems dirbiniams ne iš tekstilės medžiagų. Dirbiniai, kuriems priskiriami tie KN kodai, gali būti pagaminti, pavyzdžiui, iš popieriaus plaušienos, popieriaus, celiuliozinės vatos arba celiuliozės pluoštų klodų. Jie taip pat gali būti pagaminti iš tų medžiagų derinių;

               (3)

               atsižvelgiant į tai, kad nuomonės dėl KN subpozicijoms 9619 00 71–9619 00 89 priskiriamų dirbinių klasifikavimo skiriasi, ir siekiant supaprastinti tokį klasifikavimą Sąjungos teritorijoje, būtina geriau paaiškinti tų naujų subpozicijų aprėptį;

               (4)

               siekiant teisinio tikrumo į Kombinuotosios nomenklatūros 96 skirsnį būtina įtraukti naują papildomąją pastabą, kad tos subpozicijos visoje Sąjungoje būtų aiškinamos vienodai;

               (5)

               todėl Reglamento (EEB) Nr. 2658/87 I priedas turėtų būti atitinkamai iš dalies pakeistas;

               (6)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Į Reglamento (EEB) Nr. 2658/87 I priede pateiktos Kombinuotosios nomenklatūros antros dalies 96 skirsnį įtraukiama ši 1 papildomoji pastaba:

                  „1.

                  9619 00 71–9619 00 89 subpozicijoms priskiriamos prekės iš popieriaus plaušienos, popieriaus, celiuliozinės vatos arba celiuliozės pluoštų klodų.
                  Toms subpozicijoms taip pat priskiriamos sudėtinės prekės, kurias sudaro:

                              a)

                              vidinis sluoksnis (pavyzdžiui, iš neaustinių medžiagų), skirtas skysčiui nuo nešiotojo odos sugerti, kad neatsirastų nutrynimų,

                              b)

                              sugeriamasis sluoksnis skysčiui surinkti ir laikyti, kol gaminį galima išmesti,

                              c)

                              išorinis sluoksnis (pavyzdžiui, iš plastiko), skirtas skysčiui sulaikyti, kad jis neišbėgtų iš sugeriamojo sluoksnio.“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 5 d.

            Komisijos vardu

            Pirmininko pavedimu

         Martine REICHERTS

            Komisijos narė

      (1)  OL L 256, 1987 9 7, p. 1.

      (2)  2013 m. gruodžio 9 d. Tarybos reglamentas (ES) Nr. 1326/2013, kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 334, 2013 12 13, p. 4).


title: 2012 m. gruodžio 19 d. Komisijos įgyvendinimo reglamentas (ES) Nr. 1239/2012, kuriuo iš dalies keičiamas Reglamentas (EB) Nr. 543/2008, kuriuo nustatomos išsamios Tarybos reglamento (EB) Nr. 1234/2007 dėl tam tikrų prekybos paukštiena standartų įgyvendinimo taisyklės

text:
20.12.2012

               LT

               Europos Sąjungos oficialusis leidinys

               L 350/63

         KOMISIJOS ĮGYVENDINIMO REGLAMENTAS (ES) Nr. 1239/2012
   2012 m. gruodžio 19 d.
   kuriuo iš dalies keičiamas Reglamentas (EB) Nr. 543/2008, kuriuo nustatomos išsamios Tarybos reglamento (EB) Nr. 1234/2007 dėl tam tikrų prekybos paukštiena standartų įgyvendinimo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 121 straipsnio e punktą kartu su 4 straipsniu,
   kadangi:

               (1)

               Komisijos reglamento (EB) Nr. 543/2008 (2) 15 straipsnio 1 dalyje ir 20 straipsnio 1 dalyje nustatyta, kad užšaldytais ir greitai užšaldytais viščiukais ir tam tikromis paukštienos dalimis galima prekiauti Sąjungoje tik jei vandens kiekis juose neviršija techniškai neišvengiamų dydžių, kurie nustatomi to reglamento VI, VII ir VIII prieduose nurodytais analizės metodais;

               (2)

               Reglamento (EB) Nr. 543/2008 16 straipsnio 1 dalyje nustatyta, kad skerdyklose turi būti atliekamos reguliarios to reglamento IX priede nurodytos absorbuoto vandens patikros arba to reglamento VI priede nurodytos patikros;

               (3)

               Reglamento (EB) Nr. 543/2008 VI ir VII prieduose pateiktos užšaldytų ir greitai užšaldytų viščiukų skerdenėlėse esančio vandens ribinės vertės, VIII priede – tam tikrose paukštienos dalyse esančio vandens ribinės vertės ir IX priede – šviežioje paukštienoje esančio vandens kiekio, nustatomo tikrinant absorbuoto vandens kiekį gamybos įmonėje, ribinės vertės. Visos šios ribinės vertės nustatytos atsižvelgiant į to reglamento 10 straipsnyje apibrėžtus tris atšaldymo būdus, t. y. atšaldymas oru, atšaldymas drėgnu oru ir atšaldymas panardinant;

               (4)

               naujos technologijos suteikia galimybių kurti naujus atšaldymo būdus, kuriems turėtų būti taikomos tos pačios taisyklės kaip ir Reglamento (EB) Nr. 543/2008 10 straipsnyje apibrėžtiems atšaldymo būdams. Todėl būtina nustatyti ribines vertes, kurios bus taikomos pradėjus naudoti naujus atšaldymo būdus;

               (5)

               atsižvelgiant į tai, kad naujos naminių paukščių skerdenėlių atšaldymo technologijos tiriamos siekiant pagerinti bendrą paukštienos kokybę, šių naujų atšaldymo būdų ribinės vertės neturėtų viršyti mažiausių atšaldymo oru būdui nustatytų ribinių verčių;

               (6)

               Reglamento (EB) Nr. 543/2008 XI priede pateikiamas visų nacionalinių etaloninių laboratorijų sąrašas. Maltos kompetentingos institucijos pranešė Komisijai apie naują paskirtą nacionalinę etaloninę laboratoriją;

               (7)

               todėl Reglamentas (EB) Nr. 543/2008 turėtų būti atitinkamai iš dalies pakeistas;

               (8)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 543/2008 VI–IX ir XI priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 19 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 157, 2008 6 17, p. 46.

      PRIEDAS
      Reglamento (EB) Nr. 543/2008 VI–IX ir XI priedai iš dalies keičiami taip:

                  1)

                  VI priedo 7 punktas pakeičiamas taip:
                  „7.   Rezultatų vertinimas

                  Jei atšildžius 20 atrinktų skerdenėlių vidutinis netekto vandens kiekis viršija toliau nurodytus procentus, laikoma, kad gamybos proceso metu absorbavęsis vandens kiekis viršija leistiną ribą.
                  Procentai pagal atšaldymo būdą:

                              atšaldymas oru – 1,5 %,

                              atšaldymas drėgnu oru – 3,3 %,

                              atšaldymas panardinant – 5,1 %,

                              kitas atšaldymo būdas arba dviejų ar daugiau 10 straipsnyje apibrėžtų būdų derinys – 1,5 %.“;

                  2)

                  VII priedo 6 punktas pakeičiamas taip:
                  „6.   Rezultatų apskaičiavimas

                              6.1.

                                          a)

                                          Kiekvienoje skerdenėlėje esantis vandens kiekis (W) apskaičiuojamas pagal formulę aP1/100, o baltymų kiekis (RP) – pagal formulę bP1/100, abu nurodomi gramais. Nustatomos tirtose septyniose skerdenėlėse esančio vandens kiekio (W7) ir baltymų kiekio (RP7) sumos.

                                          b)

                                          Jei tiriamas sudėtinis mėginys, nustatomas dviejuose tiriamuose mėginiuose esantis vidutinis vandens kiekis a % ir baltymų kiekis b %. Septynių skerdenėlių vandens kiekis (W7) apskaičiuojamas pagal formulę aP7/100, o baltymų kiekis (RP7) – pagal formulę aP7/100, abu nurodomi gramais.

                              6.2.

                              Vidutinis vandens (WA) ir baltymų (RPA) kiekis apskaičiuojamas W7 ir RP7 dalijant iš septynių.

                              6.3.

                              Taikant šį metodą teorinį fiziologinio vandens kiekį gramais galima apskaičiuoti pagal šią formulę:
                              viščiukams: .

                              6.4.

                                          a)

                                          Atšaldymas oru
                                          Darant prielaidą, kad mažiausias dėl paruošimo technologijos neišvengiamai absorbuojamas vandens kiekis sudaro 2 % (1), taikant šį metodą aukščiausia leidžiama viso vandens kiekio (WG) riba gramais nustatoma pagal šią formulę (įskaitant pasikliautinąjį intervalą):
                                          viščiukams: .

                                          b)

                                          Atšaldymas drėgnu oru
                                          Darant prielaidą, kad dėl paruošimo technologijos neišvengiamai absorbuojamas vandens kiekis sudaro 4,5 % (1), taikant šį metodą aukščiausia leidžiama viso vandens kiekio (WG) riba gramais nustatoma pagal šią formulę (įskaitant pasikliautinąjį intervalą):
                                          viščiukams: .

                                          c)

                                          Atšaldymas panardinant
                                          Darant prielaidą, kad dėl paruošimo technologijos neišvengiamai absorbuojamas vandens kiekis sudaro 7 % (1), taikant šį metodą aukščiausia leidžiama viso vandens kiekio (WG) riba gramais nustatoma pagal šią formulę (įskaitant pasikliautinąjį intervalą):
                                          viščiukams: .

                                          d)

                                          kiti atšaldymo būdai arba dviejų ar daugiau 10 straipsnyje apibrėžtų būdų derinys.
                                          Darant prielaidą, kad mažiausias dėl paruošimo technologijos neišvengiamai absorbuojamas vandens kiekis sudaro 2 % (1), taikant šį metodą aukščiausia leidžiama viso vandens kiekio (WG) riba gramais nustatoma pagal šią formulę (įskaitant pasikliautinąjį intervalą):
                                          viščiukams: .

                              6.5.

                              Jei pagal 6.2. punktą apskaičiuotas septynių skerdenėlių vidutinis vandens kiekis (WA) neviršija 6.4. punkte nurodyto dydžio (WG), patikrintas paukštienos kiekis laikomas atitinkančiu standartą.

                  3)

                  VIII priedo 6 punktas pakeičiamas taip:
                  „6.   Rezultatų apskaičiavimas

                              6.1.

                                          (a)

                                          Kiekvienoje dalyje esantis vandens kiekis (W) apskaičiuojamas pagal formulę aP1/100, o baltymų kiekis (RP) – pagal formulę bP1/100, abu nurodomi gramais.
                                          Nustatomos penkiose tiriamose dalyse esančio vandens kiekio (W5) ir baltymų kiekio (RP5) sumos.

                                          (b)

                                          Jeigu tiriamas sudėtinis mėginys, nustatomas dviejuose tiriamuose mėginiuose esantis vidutinis vandens kiekis a % ir baltymų kiekis b %. Penkių atpjovų vandens kiekis (W5) apskaičiuojamas pagal formulę aP5/100, o baltymų kiekis (RP5) – pagal formulę bP5/100, abu nurodomi gramais.

                              6.2.

                              Vidutinis vandens (WA) ir baltymų (RPA) kiekis apskaičiuojamas W5 ir RP5 dalijant iš penkių.

                              6.3.

                              Taikant šį metodą vidutinis fiziologinis W/RP santykis nustatomas taip:

                                          viščiuko krūtinėlės filė: 3,19 ± 0,12,

                                          viščiuko kulšelės ir ketvirčiai su kulšelėmis: 3,78 ± 0,19,

                                          kalakuto krūtinėlės filė: 3,05 ± 0,15,

                                          kalakuto kulšelės: 3,58 ± 0,15,

                                          kalakuto kulšelių mėsa: 3,65 ± 0,17.

                              6.4.

                              Darant prielaidą, kad mažiausias dėl paruošimo technologijos neišvengiamai absorbuojamas vandens kiekis sudaro 2 %, 4 % arba 6 % (2), priklausomai nuo produktų tipo ir taikomų atšaldymo būdų, didžiausias leidžiamas šiuo metodu nustatomas W/RP santykis yra toks:

                                          Šaldymas ore

                                          Šaldymas pučiant orą

                                          Šaldymas panardinant

                                          Viščiuko krūtinėlės filė; be odelės

                                          3,40

                                          3,40

                                          3,40

                                          Viščiuko krūtinėlės filė; su odele

                                          3,40

                                          3,50

                                          3,60

                                          Viščiuko šlaunelės, blauzdelės, kulšelės, kulšelės su nugarėlės dalimi, ketvirčiai su kulšelėmis, su odele

                                          4,05

                                          4,15

                                          4,30

                                          Kalakuto krūtinėlės filė; be odelės

                                          3,40

                                          3,40

                                          3,40

                                          Kalakuto krūtinėlė; su odele

                                          3,40

                                          3,50

                                          3,60

                                          Kalakuto šlaunelės, blauzdelės, kulšelės, su odele

                                          3,80

                                          3,90

                                          4,05

                                          Kalakuto kulšelių mėsa, be odelės

                                          3,95

                                          3,95

                                          3,95

                                    Jei taikomi kiti atšaldymo būdai arba dviejų ar daugiau 10 straipsnyje apibrėžtų būdų derinys, daroma prielaida, kad neišvengiamai absorbuojamas vandens kiekis sudaro 2 %, o didžiausias leistinas W/RP santykis atitinka santykį, nustatytą atšaldymo oru būdui, kaip nurodyta pirmiau pateiktoje lentelėje.
                              Jei pagal 6.2. punkto vertes apskaičiuotas vidutinis penkių dalių WA/RPA santykis neviršija 6.4 punkte nurodyto santykio, patikrintas paukštienos dalių kiekis laikomas atitinkančiu standartą.

                  4)

                  IX priedas papildomas 11 punktu:

                              „11.

                              Jei skerdenėlės atšaldomos taikant kitą atšaldymo būdą arba dviejų ar daugiau 10 straipsnyje apibrėžtų būdų derinį, didžiausias vandens kiekis procentais neturi viršyti 0 % pradinio skerdenėlės svorio.“;

                  5)

                  XI priede Maltai skirtas įrašas pakeičiamas taip:
                  „Malta

                              MCCAA Laboratory Services Directorate

                              Standards and Metrology Institute

                              Malta Competition and Consumer Affairs Authority

                              F22, Mosta Technopark

                              Mosta MST3000

                              Malta“.

         (1)  Apskaičiuota imant skerdenėlę, kuri pašalinio vandens neabsorbavo.;

         (2)  Apskaičiuota imant paukštienos dalį, kuri pašalinio vandens neabsorbavo. Filė (be odelės) ir kalakuto kulšelių mėsoje kiekis yra 2 % visiems atšaldymo būdams.“;


title: 2012 m. kovo 27 d. Komisijos įgyvendinimo reglamentas (ES) Nr. 276/2012, kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais

text:
28.3.2012

               LT

               Europos Sąjungos oficialusis leidinys

               L 90/19

         KOMISIJOS ĮGYVENDINIMO REGLAMENTAS (ES) Nr. 276/2012
   2012 m. kovo 27 d.
   kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2011–2012 prekybos metams buvo nustatyti Komisijos įgyvendinimo reglamente (ES) Nr. 971/2011 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamente (ES) Nr. 255/2012 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 36 straipsnį;

               (3)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2011–2012 prekybos metams, numatyti Įgyvendinimo reglamente (ES) Nr. 971/2011, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 27 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 254, 2011 9 30, p. 12.

      (4)  OL L 84, 2012 3 23, p. 28.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2012 m. kovo 28 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 12 10 (1)

                  43,14

                  0,00

                  1701 12 90 (1)

                  43,14

                  1,67

                  1701 13 10 (1)

                  43,14

                  0,00

                  1701 13 90 (1)

                  43,14

                  1,96

                  1701 14 10 (1)

                  43,14

                  0,00

                  1701 14 90 (1)

                  43,14

                  1,96

                  1701 91 00 (2)

                  49,59

                  2,59

                  1701 99 10 (2)

                  49,59

                  0,00

                  1701 99 90 (2)

                  49,59

                  0,00

                  1702 90 95 (3)

                  0,50

                  0,22

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2016 m. lapkričio 4 d. Komisijos įgyvendinimo reglamentas (ES) 2016/1935, kuriuo kalcio dihidroksidas (hidratuotos kalkės) patvirtinamas kaip esama veiklioji medžiaga 2-o ir 3-io tipų biocidiniams produktams gaminti (Tekstas svarbus EEE )

text:
5.11.2016

               LT

               Europos Sąjungos oficialusis leidinys

               L 299/45

         KOMISIJOS ĮGYVENDINIMO REGLAMENTAS (ES) 2016/1935
   2016 m. lapkričio 4 d.
   kuriuo kalcio dihidroksidas (hidratuotos kalkės) patvirtinamas kaip esama veiklioji medžiaga 2-o ir 3-io tipų biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra kalcio dihidroksidas (hidratuotos kalkės);

               (2)

               pagal Europos Parlamento ir Tarybos direktyvos 98/8/EB (3) 16 straipsnio 2 dalį buvo įvertinta, ar kalcio dihidroksidą (hidratuotas kalkes) galima naudoti 2-o tipo produktams (dezinfekantams ir algicidams, kurie nėra skirti tiesioginiam žmonių ar gyvūnų naudojimui) ir 3-io tipo produktams (veterinarinės higienos), aprašytiems tos direktyvos V priede ir atitinkantiems Reglamento (ES) Nr. 528/2012 V priede aprašytus atitinkamai 2-o ir 3-io tipų produktus, gaminti;

               (3)

               Jungtinė Karalystė buvo paskirta vertinančiąja kompetentinga institucija ir 2011 m. rugsėjo 19 d. pateikė vertinimo ataskaitas ir savo rekomendacijas;

               (4)

               pagal Deleguotojo reglamento (ES) Nr. 1062/2014 7 straipsnio 2 dalį 2016 m. balandžio 14 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomones;

               (5)

               remiantis tomis nuomonėmis, 2-o ir 3-io tipų biocidiniai produktai, kurių sudėtyje yra kalcio dihidroksido (hidratuotų kalkių), turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

               (6)

               todėl kalcio dihidroksidą (hidratuotas kalkes) tikslinga patvirtinti kaip tinkamą naudoti 2-o ir 3-io tipų biocidiniams produktams gaminti, jei laikomasi tam tikrų specifikacijų ir sąlygų;

               (7)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (8)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Kalcio dihidroksidas (hidratuotos kalkės) patvirtinamas kaip veiklioji medžiaga 2-o ir 3-io tipų biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 4 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Kalcio dihidroksidas (hidratuotos kalkės)

                  IUPAC pavadinimas:
                  Kalcio dihidroksidas
                  EB Nr. 215-137-3
                  CAS Nr. 1305-62-0

                  800 g/kg
                  (ši vertė rodo Ca kiekį, išreikštą kaip Ca(OH)2)

                  2018 m. gegužės 1 d.

                  2028 m. balandžio 30 d.

                  2

                  Biocidinių produktų autorizacijos liudijimai išduodami laikantis šių sąlygų:

                              1)

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2)

                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas pramoniniams ir profesionaliems naudotojams.

                  3

                  Biocidinių produktų autorizacijos liudijimai išduodami laikantis šių sąlygų:

                              1)

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2)

                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas profesionaliems naudotojams.

         (1)  Šioje skiltyje nurodytas grynumas – tai mažiausias veikliosios medžiagos, įvertintos pagal Reglamento (ES) Nr. 528/2012 89 straipsnio 1 dalį, grynumas. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.


title: 2013 m. balandžio 8 d. Komisijos įgyvendinimo reglamentas (ES) Nr. 327/2013 dėl tam tikrų prekių klasifikavimo Kombinuotojoje nomenklatūroje

text:
11.4.2013

               LT

               Europos Sąjungos oficialusis leidinys

               L 102/8

         KOMISIJOS ĮGYVENDINIMO REGLAMENTAS (ES) Nr. 327/2013
   2013 m. balandžio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 8 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Ritinėlių pavidalo (18 mm × 200 mm) gaminys, supakuotas po 10 ritinėlių į mažmeninei prekybai skirtas dėžutes. Kiekvienas ritinėlis sveria po 28 g, o jo sudėtis (masės %) yra tokia:

                              —

                              džiovinti kiečio (Artemisia vulgaris) lapai

                              95

                              —

                              kitos džiovintos žolės (pavyzdžiui, šalavijas)

                              5

                        Gaminys naudojamas ligoniams gydyti – ritinėliai uždegami ir laikomi prie ligonio odos šalia tam tikrų akupunktūros taškų, kad degdami išskirtų giliai prasiskverbiančią šilumą.

                  1404 90 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 30 skirsnio 1 papildomąja pastaba ir KN kodus 1404 ir 1404 90 00 atitinkančiais prekių aprašymais.
                  Gaminys sudarytas iš įvairių rūšių augalų. Todėl jis neklasifikuotinas kaip 1211 pozicijai priskiriami augalai ir augalų dalys (taip pat žr. Suderintos sistemos paaiškinimų 1211 pozicijos paaiškinimus).
                  Gaminys neskirtas žmonių maistui. Todėl jis nepriskirtinas 2106 pozicijai.
                  Gaminys neatitinka 30 skirsnio 1 papildomosios pastabos reikalavimų. Todėl jis neklasifikuotinas kaip augalinis arba homeopatinis medicininis preparatas ir nepriskirtinas 3004 pozicijai.
                  Gaminys nenaudojamas kaip parfumerijos, kosmetikos arba tualetiniai preparatai. Todėl jis nepriskirtinas 3307 pozicijai.
                  Todėl gaminys klasifikuotinas kaip augalinis produktas, nenurodytas kitoje vietoje, priskiriant KN kodą 1404 90 00.


title: 2016 m. rugpjūčio 11 d. Komisijos įgyvendinimo reglamentas (ES) 2016/1369, kuriuo iš dalies keičiamas Įgyvendinimo reglamentas (ES) 2016/388, kuriuo nustatomas galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams

text:
12.8.2016

                  LT

                  Europos Sąjungos oficialusis leidinys

                  L 217/4

            KOMISIJOS ĮGYVENDINIMO REGLAMENTAS (ES) 2016/1369
      2016 m. rugpjūčio 11 d.
      kuriuo iš dalies keičiamas Įgyvendinimo reglamentas (ES) 2016/388, kuriuo nustatomas galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), visų pirma į jo 9 straipsnio 4 dalį,
      kadangi:

                  (1)

                  2014 m. gruodžio 20 d. Europos Komisija (toliau – Komisija) inicijavo antidempingo tyrimą dėl į Sąjungą importuojamų Indijos kilmės kaliojo ketaus (dar vadinamo ketumi su rutuliniu grafitu) vamzdžių ir vamzdelių. 2015 m. kovo 11 d. Komisija inicijavo antisubsidijų tyrimą dėl į Sąjungą importuojamo to paties Indijos kilmės gaminio;

                  (2)

                  2015 m. rugsėjo 18 d. Komisija patvirtino įgyvendinimo reglamentą (ES) 2015/1559 (2) (toliau – laikinasis antidempingo reglamentas). Komisija nenustatė laikinojo kompensacinio muito importuojamiems Indijos kilmės kaliojo ketaus vamzdžiams ir vamzdeliams;

                  (3)

                  2016 m. kovo 17 d. Komisija priėmė Įgyvendinimo reglamentą (ES) 2016/388 (3) (toliau – galutinis antidempingo reglamentas) ir Įgyvendinimo reglamentą (ES) 2016/387 (4) (toliau – galutinis kompensacinio muito reglamentas);

                  (4)

                  laikantis pagrindinio antidempingo reglamento ir Europos Parlamento ir Tarybos reglamento (ES) 2016/1037 (toliau – pagrindinis antisubsidijų reglamentas) (5) eksporto subsidijos ir dempingo skirtumai negali būti sumuojami, nes eksporto subsidijos lemia dempingą. Eksporto subsidijomis mažinamos eksporto kainos ir didinami dempingo skirtumai. Todėl Komisija atsižvelgė į tai, kad iš tirtų subsidijų schemų trys buvo eksporto subsidijos. Komisija antidempingo tyrime sumažino galutinį antidempingo muitą, atimdama gretutiniame antisubsidijų tyrime (6) nustatytas eksporto subsidijų sumas;

                  (5)

                  galutiniame antidempingo reglamente (7) bendrovei „Electrosteel Castings Ltd“ (toliau – ECL) nustatytas 0 % galutinis antidempingo muitas, o bendrovei „Jindal Saw Ltd“ (toliau – „Jindal)“ ir visoms kitoms bendrovėms – 14,1 % galutinis antidempingo muitas. Tame pačiam reglamente (8) ECL nustatytas 4,1 % dempingo skirtumas, o „Jindal“ ir visoms kitoms bendrovėms – 19,0 % dempingo skirtumas. Taigi taikomas galutinis antidempingo muitas buvo mažesnis nei nustatytas abiem bendrovėms galutinis dempingo skirtumas;

                  (6)

                  galutinio antidempingo reglamento 2 straipsnyje nurodyta, kad sumos, viršijančios antidempingo muitų ir kompensacinių muitų normas jas sudėjus, nerenkamos. Tačiau kelių valstybių muitinės Komisijai nurodė, kad taikant šią šios nuostatos formuluotę kyla neaiškumų ją tiesiogiai įgyvendinant konkrečiais atvejais;

                  (7)

                  todėl galutinio antidempingo reglamento 2 straipsnis turi būti iš dalies pakeistas, siekiant aiškiai nurodyti, kad galutinai surenkamos tik garantijomis užtikrintos laikinųjų antidempingo muitų sumos, kadangi nebuvo nustatyta laikinųjų kompensacinio muito mokesčių;

                  (8)

                  jei pagal galutinio antidempingo reglamento 2 straipsnį surinktų laikinųjų muitų suma yra didesnė už sumą, mokėtiną pagal šį reglamentą, ta suma turėtų būti grąžinta arba atsisakyta ją išieškoti;

                  (9)

                  dėl susijusio gaminio Komisija nusprendė, kad galutiniame antidempingo reglamente ir kompensacinio muito reglamente (9) kaliojo ketaus vamzdžiai, kurie nėra padengti nei iš vidaus, nei iš išorės (toliau – nedengti vamzdžiai), turėtų būti išbraukti iš nagrinėjamojo produkto apibrėžties. Komisija mano, kad tikslinga stebėti nedengtų vamzdžių importą į Sąjungos teritoriją. Todėl nedengtiems vamzdžiams bus skirtas atskiras TARIC kodas;

                  (10)

                  šis dalinis pakeitimas buvo pateiktas suinteresuotosioms šalims ir joms suteikta galimybė pateikti pastabas. Negauta jokių daliniam pakeitimui prieštaraujančių pastabų;

                  (11)

                  šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Komisijos įgyvendinimo reglamentas (ES) 2016/388 iš dalies keičiamas taip:

                  1.

                  2 straipsnis pakeičiamas taip:
                  „2 straipsnis
                  Pagal Įgyvendinimo reglamentą (ES) 2015/1559 garantijomis užtikrintos laikinųjų antidempingo muitų sumos galutinai surenkamos pagal toliau nurodytas normas, kurios atitinka nustatytus galutinius dempingo skirtumus:

                              Bendrovė

                              „Electrosteel Castings Ltd“

                              4,1 %

                              „Jindal Saw Limited“

                              19 %

                              Visos kitos bendrovės

                              19 %“

                  2.

                  Įterpiami šie 1a ir 1b straipsniai:
                  „1a straipsnis
                  Kaliojo ketaus vamzdžiams, kurie nėra padengti nei iš vidaus, nei iš išorės (nedengtiems vamzdžiams) priskiriami TARIC kodai 7303001020 ir 7303009020.
                  1b straipsnis
                  Pagal 2 straipsnį sumokėtų arba į sąskaitas įrašytų muitų suma, viršijanti remiantis 1 straipsniu nustatytus muitus, grąžinama arba atsisakoma ją išieškoti.
                  Dėl muitų grąžinimo ir atsisakymo juos išieškoti kreipiamasi į nacionalines muitines, remiantis galiojančiais muitų teisės aktais, per laikotarpį, nustatytą Tarybos reglamento (EEB) Nr. 2913/92 (*) 236 straipsnyje ir Europos Parlamento ir Tarybos reglamento (ES) Nr. 952/2013 (**) 121 straipsnyje.

                     (*)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1)."

                     (**)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).“"

            2 straipsnis
      Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
      Jis taikomas atgaline data nuo 2016 m. kovo 19 d. išskyrus TARIC kodų 7303001020 ir 7303009020 priskyrimą.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. rugpjūčio 11 d.

               Komisijos vardu

               Pirmininkas

            Jean-Claude JUNCKER

         (1)  OL L 176, 2016 6 30, p. 21.

         (2)  2015 m. rugsėjo 18 d. Komisijos įgyvendinimo reglamentas (ES) 2015/1559, kuriuo nustatomas laikinasis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 244, 2015 9 19, p. 25).

         (3)  2016 m. kovo 17 d. Komisijos įgyvendinimo reglamentas (ES) 2016/388, kuriuo nustatomas galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 73, 2016 3 18, p. 53).

         (4)  2016 m. kovo 17 d. Komisijos įgyvendinimo reglamentas (ES) 2016/387, kuriuo nustatomas galutinis kompensacinis muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 73, 2016 3 18, p. 1).

         (5)  2016 m. birželio 8 d. Europos Parlamento ir Tarybos reglamentas (ES) 2016/1037 dėl apsaugos nuo subsidijuojamo importo iš Europos Sąjungos narėmis nesančių valstybių (OL L 176, 2016 6 30, p. 55).

         (6)  Žr. galutinio antidempingo reglamento 160 konstatuojamąją dalį.

         (7)  Žr. galutinio antidempingo reglamento 1 straipsnio 2 dalį.

         (8)  Žr. galutinio antidempingo reglamento 160 konstatuojamąją dalį.

         (9)  Žr. galutinio antidempingo reglamento 1 straipsnį ir 13–18 konstatuojamąsias dalis ir galutinio kompensacinio muito reglamento 1 straipsnį ir 24–29 konstatuojamąsias dalis.


title: 2011 m. kovo 15 d. Komisijos įgyvendinimo reglamentas (ES) Nr. 256/2011, kuriuo nustatatomi grūdų sektoriaus importo muitai, taikomi nuo 2011 m. kovo 16 d.

text:
16.3.2011

               LT

               Europos Sąjungos oficialusis leidinys

               L 69/17

         KOMISIJOS ĮGYVENDINIMO REGLAMENTAS (ES) Nr. 256/2011
   2011 m. kovo 15 d.
   kuriuo nustatatomi grūdų sektoriaus importo muitai, taikomi nuo 2011 m. kovo 16 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2010 m. liepos 20 d. Komisijos reglamentą (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių (grūdų sektoriaus importo muitų mokesčių srityje) (2), ypač į jo 2 straipsnio 1 dalį,
   kadangi:

               (1)

               Reglamento (EB) Nr. 1234/2007 136 straipsnio 1 dalyje numatyta, kad produktams, kurių KN kodai 1001 10 00, 1001 90 91, ex 1001 90 99 (paprastieji kviečiai, aukščiausios kokybės), 1002, ex 1005, išskyrus hibridinę sėklą, ir ex 1007, išskyrus sėjai skirtus hibridus, nustatomas importo muitas yra lygus šių importuotų produktų intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau nurodytas muitas negali viršyti Bendrojo muitų tarifo muito normos.

               (2)

               Reglamento (EB) Nr. 1234/2007 136 straipsnio 2 dalyje numatyta, kad, siekiant apskaičiuoti minėto straipsnio 1 dalyje nurodytą importo muitą, reguliariai nustatomos tipinės minėtų produktų CIF importo kainos.

               (3)

               Remiantis Reglamento (ES) Nr. 642/2010 2 straipsnio 2 dalimi, produktų, pažymėtų kodais KN 1001 10 00, 1001 90 91, ex 1001 90 99 (paprastieji kviečiai, aukščiausios kokybės), 1002 00, 1005 10 90, 1005 90 00 ir 1007 00 90 importo muito apskaičiavimui turi būti taikoma kasdieninė tipinė CIF importo kaina, nustatyta minėto reglamento 5 straipsnyje nurodyta tvarka.

               (4)

               Reikėtų nustatyti importo muitus, taikytinus nuo 2011 m. kovo 16 d., kurie yra taikomi tol, kol bus nustatyti nauji,

         PRIĖMĖ ŠĮ REGLAMENTĄ:
   1 straipsnis
   Nuo 2011 m. kovo 16 d. importo muitai grūdų sektoriuje, numatyti Reglamento (EB) Nr. 1234/2007 136 straipsnio 1 dalyje, yra nustatomi šio reglamento I priede, remiantis II priede pateikta informacija.
   2 straipsnis
   Šis reglamentas įsigalioja 2011 m. kovo 16 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 15 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 187, 2010 7 21, p. 5.

      I PRIEDAS

         Produktų, išvardytų Reglamento (EB) Nr. 1234/2007 136 straipsnio 1 dalyje, importo muitai, taikomi nuo 2011 m. kovo 16 d.

                  KN kodas

                  Prekių pavadinimas

                  Importo muitas (1)

                  (EUR/t)

                  1001 10 00

                  Kietieji KVIEČIAI, aukščiausios kokybės

                  0,00

                  vidutinės kokybės

                  0,00

                  žemos kokybės

                  0,00

                  1001 90 91

                  Paprastieji KVIEČIAI, skirti sėjai

                  0,00

                  ex 1001 90 99

                  Paprastieji KVIEČIAI, aukščiausios kokybės, išskyrus skirtus sėjai

                  0,00

                  1002 00 00

                  RUGIAI

                  0,00

                  1005 10 90

                  KUKURŪZAI, skirti sėjai, išskyrus hibridus

                  0,00

                  1005 90 00

                  KUKURŪZAI, išskyrus sėklą (2)

                  0,00

                  1007 00 90

                  Grūdinis SORGAS, išskyrus hibridus, skirtus sėjai

                  0,00

         (1)  Prekių, kurios į Sąjungą atgabenamos per Atlanto vandenyną arba per Sueco kanalą (Reglamento (ES) Nr. 642/2010 2 straipsnio 4 dalis), importuotojui muitas gali būti sumažintas:

                  —

                  3 EUR/t, jei iškrovimo uostas yra Viduržemio jūroje arba Juodojoje jūroje,

                  —

                  2 EUR/t, jei iškrovimo uostas yra Danijoje, Estijoje, Airijoje, Latvijoje, Lietuvoje, Lenkijoje, Suomijoje, Švedijoje, Jungtinėje Karalystėje arba Iberijos pusiasalio Atlanto vandenyno pakrantėje.

         (2)  Importuotojui muitas gali būti sumažintas vienoda 24 EUR/t suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I priede nustatyto muito apskaičiavimo komponentai

      1.3.2011-14.3.2011

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR/t)

                              Paprastieji kviečiai (1)

                              Kukurūzai

                              Kietieji kviečiai, aukščiausios kokybės

                              Kietieji kviečiai, vidutinės kokybės (2)

                              Kietieji kviečiai, žemos kokybės (3)

                              Miežiai

                              Prekių birža

                              Minnéapolis

                              Chicago

                              —

                              —

                              —

                              —

                              Kotiruojama

                              256,33

                              200,16

                              —

                              —

                              —

                              —

                              FOB kaina JAV

                              —

                              —

                              304,48

                              294,48

                              274,48

                              173,42

                              Meksikos įlankos priedas

                              102,15

                              14,27

                              —

                              —

                              —

                              —

                              Didžiųjų ežerų priedas

                              —

                              —

                              —

                              —

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Gabenimo išlaidos: Meksikos įlanka–Roterdamas:

                              18,59 EUR/t

                              Gabenimo išlaidos: Didieji ežerai–Roterdamas:

                              — EUR/t

         (1)  Įtraukta 14 EUR/t priemoka (Reglamento (ES) Nr. 642/2010 5 straipsnio 3 dalis).

         (2)  10 EUR/t nuolaida (Reglamento (ES) Nr. 642/2010 5 straipsnio 3 dalis).

         (3)  30 EUR/t nuolaida (Reglamento (ES) Nr. 642/2010 5 straipsnio 3 dalis).